
Pripažinti nereikalingu Šiaulių miesto savivaldybei nuosavybės teise priklausantį ir šiuo metu Šiaulių švietimo kompetencijų centro patikėjimo teise valdomą ilgalaikį materialųjį turtą – autobusą „Mercedes Benz O 580“. Turtą pripažintą nereikalingu parduoti viešame prekių aukcione.

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuriame nurodyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu ir 4 dalimi savivaldybių turtas pripažinimas nereikalingu kai turtas nereikalingas savivaldybės funkcijoms įgyvendinti ir nelieka kur jį pritaikyti. Šiaulių miesto savivaldybės turto valdymo, naudojimo ir disponavimo juo tvarkos aprašo 72.4 papunktyje nurodyta, kad pripažintą nereikalingu savivaldybės ilgalaikį materialųjį turtą, galima parduodant viešuosiuose prekių aukcionuose Vyriausybės nustatyta tvarka.
Šiaulių miesto savivaldybės tarybos 2024 m. liepos 4 d. sprendimu Nr. T-285 „Dėl Šiaulių švietimo kompetencijų centro nuostatų patvirtinimo“ patvirtinus Šiaulių švietimo kompetencijų centro (toliau – Centras) nuostatus buvo atsisakyta iki tol Centro vykdytos veiklos – transporto paslaugų teikimo švietimo ir kitoms įstaigoms. Centras šių paslaugų teikimui naudojo patikėjimo teise valdomą Šiaulių miesto savivaldybės ilgalaikį materialųjį turtą – autobusą „Mercedes Benz O 580“ (toliau – Autobusas). Centrui atsisakius vykdyti transporto paslaugų teikimo švietimo ir kitoms įstaigoms funkciją, šios funkcijos vykdymui naudotas Autobusas tapo nebereikalingas įstaigos veiklai. Savivaldybės įstaigoms buvo pasiūlyta perimti Centro veikloje nebenaudojamą Autobusą, tačiau norinčių perimti Autobusą neatsirado. Įvertinus tai, kas išdėstyta, Tarybos sprendimo projektu siūloma Autobusą pripažinti nereikalingu Šiaulių miesto savivaldybei jos funkcijoms įgyvendinti, Autobusą pripažintą nereikalingu parduoti viešuose prekių aukcionuose.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – pripažinus ilgalaikį materialųjį turtą – autobusą „Mercedes Benz O 580“ nereikalingu Šiaulių miesto savivaldybei jos funkcijoms įgyvendinti, nusprendus jį parduoti viešuose prekių aukcionuose, bus sumažintos išlaidos transporto priemonės išlaikymo išlaidos, pardavus turtą savivaldybės biudžetas gaus papildomų pajamų.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

